Eslavonia

**Eslavonia** (en croate: *Slavonija*) ye una rechión historica d'Europa Central y una d'as principals rechions naturals de l'actual Croacia. Ye una rechión fértil pa una agricultura desarrollada que tamién poseye amplas zonas forestals. Ye delimitada por o río Drava a lo norte (muga con Hongría), o río Sava a lo sud (muga con Bosnia) y o Danubio muga con a Voivodina. A mayoría d'os habitants d'Eslavonia son croatas, con minorías de serbios, hongaros, rutens y atros.

## Toponimia
O toponimo *Eslavonia* ye en relación con os suyos habitants eslaus, igual como atros de pareixius como *[[Eslovenia]]*, *[[Eslovaquia]]* y l'antiga *[[Sclavinia]]* que bi heba en Macedonya. En textos medievals en aragonés trobamos o toponimo *Sclavonia*, pero no siempre podemos saber si se refieren a tierras d'Eslovenia, d'Eslavonia, de Macedonya u a atras eslavonias.
 ()

 ()

 ().

 ().

Una mención mes segura la trobamos en a "Grant Cronica de Espanya" baixo o títol *Dela limitacion & terminos de scicia. & dela poblacion de uenecia & qui la poblo*, encara que podría referir-se a totas as antigas tierras eslavas de Panonia y no solament a Eslavonia:

En a "Grant Cronica de Espanya" tamién parlan d'una *Esclavonia* danubiana, pero de l'atra marguin d'o Danubio ta on l'emperador bizantín Mauricio ninvió una campanya militar con a intención d'aturar a los eslaus:

## Historia

Os eslaus que bi heba en Panonia estioron sozmesos a los avaros. O territorio d'os avaros quedó dividiu entre carolinchios y bulgaros, pero os eslaus iban ganando autonomía dica que arribó atra tongada de pueblos nomadas, os hongaros. Os hongaros a diferencia d'atros pueblos nomadas anteriors que creyoron un reino con modelos occidentals que iba a durar. Eslavonia quedó entre d'o Reino de Croacia y d'o Reino d'Hongría, que prebaban d'estendillar-se-ie. Con o tiempo os eslaus d'Eslavonia s'asimiloron a lo pueblo croata, con qui compartiban o lenguache eslau serbocroata y relichión catolica.

### Eslavonia en a Croacia independient
Cuan Croacia declaró a suya independencia en 1991 Eslavonia se convertió en un d'os principals escenarios d'a Guerra d'Independencia croata. O gubierno yugoslau, controlau por serbios, se resistiba a perder una d'as rechions mes productivas de Yugoslavia, y d'esta traza l'Exercito Federal Yugoslau intervinió en Eslavonia con a enchaquia de defender a la minoría serbia local. Os serbios locals s'heban rebelau chunto con os serbios de Krajina y se declaroron independients de Croacia en a entidat protoestatal "Republica Serbia de Krajina". A lo principio as fuerzas croatas no yeran en condicions de resistir a invasión serbia ni de controlar as comarcas a on s'heban rebelau as minorías serbias locals. As ciudaz eslavonas sufrioron bombardeyos y o medio rural sufriba os ataques d'os guerrillers serbios *[[chetnik]]s* que practicaban a limpieza etnica de población no serbia. Vukovar cayó en mans serbias dimpués de quedar desfeito de tot dica o punto que os periodistas espanyols plegoron a posar-li *El Belchite Croata* ("O Belchit Croata"), pero poco dimpués l'exercito croata pasó a la ofensiva y recuperó territorios que os serbios locals no podeban defender en o Macizo de Papuk, producindo-se a fuyida d'os insurchents ta Bosnia.

En mayo de 1995 una part ocupada por os serbios en Eslavonia Occidental fue recuperada por Croacia en a Operación Flash. En l'anyo 1998 a part oriental se reintegró en Croacia pacificament.

## Referencias